**ZAPISNIK**

**od 3. travnja 2025**.

 sa 26. sjednice Općinskog vijeća Općine Gornja Rijeka održane u vijećnici Općine Gornja Rijeka, Gornja Rijeka, Trg Sidonije Rubido Erdödy 3.

Sjednica je sazvana sazivom KLASA: 024-02/25-01/03, URBROJ: 2137-25-25-1 od 31. ožujka 2025. godine.

 PRISUTNI:

Članovi Općinskog vijeća:

1. Stjepan Borjan, predsjednik,
2. Vesna Nemčić,
3. Mario Antolić (od 1. točke Dnevnog reda),
4. Tomislav Švogor,
5. Jadranko Jambrec,
6. Franjo Šturbek,
7. Valent Šatvar..

ODSUTNI:

1. Martin Nakani,
2. Dario Nemčić.

Ostali prisutni:

1. Darko Fištrović, općinski načelnik Općine Gornja Rijeka,
2. Andreja Bogdan, pročelnica Jedinstvenog upravnog odjela općine Gornja Rijeka, koja vodi zapisnik,
3. Dalibor Čakija, viši referent komunalno-poljoprivredni redar Jedinstvenog upravnog odjela.

Sjednicu je u 18,00 sati otvorio predsjednik Općinskog vijeća Stjepan Borjan.

Prije utvrđivanja Dnevnog reda razmatramo zapisnik s 25. sjednice Općinskog vijeća Općine Gornja Rijeka. Ima li netko primjedbi.

Zapisnik s 25. sjednice Općinskog vijeća Općine Gornja Rijeka usvojen je jednoglasno sa 6 glasova „ZA“.

 Predsjednik Općinskog vijeća Općine Gornja Rijeka predložio je slijedeći

**DNEVNI RED**

1. Donošenje Odluke o osnivanju prava služnosti na nekretninama u vlasništvu Općine Gornja Rijeka u korist tvrtke Odašiljači i veze d.o.o.,
2. Donošenje Odluke o osnivanju prava građenja u korist Koprivničko-križevačke županije,
3. Donošenje Odluke o određivanju pravnih osoba od interesa za sustav civilne zaštite na području Općine Gornja Rijeka,
4. Pitanja i prijedlozi.

Nakon toga Općinsko vijeće Općine Gornja Rijeka je jednoglasno s 7 glasova „ZA“ prihvatilo dnevni red.

**Točka 1.**

**Predsjednik:** Pod ovom točkom imamo donošenje Odluke o osnivanju prava služnosti na nekretninama u vlasništvu Općine Gornja Rijeka u korist tvrtke Odašiljači i veze d.o.o.. Za uvodno pojašnjenje bih molio općinskog načelnika.

**Darko Fištrović:** Tvrtka Odašiljači i veze podnijela je zahtjev za osnivanje prava služnosti na u dvorištu ove zgrade za postavljanje kontejnera u kojem bi bila smještena elektronička komunikacijska infrastruktura potrebna za unapređenje brzine interneta na našem području.

**Predsjednik:** Konstatiram da je pristigao vijećnik Mario Antolić te otvaram raspravu. Da li se to radi o projektu širokopojasnog interneta?

**Darko Fištrović:** Ne, taj projekt razvoja širokopojasnog interneta kojeg smo mi prije desetak godina bili dio zajedno sa Gradom Križevcima i okolnim općinama nije zaživio. Ovaj provodi tvrtka Odašiljači i veze u sklopu novog EU projekta.

**Franjo Šturbek:** Koliko je veliki taj kontejner i gdje će se točno postaviti.

**Darko Fištrović:** 46 m², postaviti će se u dvorištu još niže od asfaltiranog dijela.

**Jadranko Jambrec:** Da li će oni nama što plaćati za to.

**Andreja Bogdan:** Ne, radi se o tvrtci u državnom vlasništvu i temeljem zakona kada se radi o gradnji infrastrukturnih građevina oni su oslobođeni plaćanja naknade.

**Predsjednik:** Ima li još pitanja? Kako više nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 7 glasova „ZA“ donijelo

**ODLUKU**

**o osnivanju prava služnosti na nekretninama u vlasništvu Općine Gornja Rijeka u korist tvrtke Odašiljači i veze d.o.o.**

Odluka se prilaže ovom zapisniku i čini njegov sastavni dio

**Točka 2.**

**Predsjednik:** Pod ovom točkom imamo donošenje Odluke o osnivanju prava građenja u korist Koprivničko-križevačke županije. Za uvodno pojašnjenje bih molio općinskog načelnika.

**Darko Fištrović:** Radi se o sklapanju ugovora o osnivanju prava građenja za postavu punionice za električne automobile kod zgrade zdravstvene ambulante. Županiji je odobren EU projekt postave nekoliko punionica na području županija i predlažu da jedna bude na području naše općine te mi kao vlasnik zemljišta moramo dati suglasnost.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 7 glasova „ZA“ donijelo

**ODLUKU**

**o osnivanju prava građenja u korist Koprivničko-križevačke županije**

Odluka se prilaže ovom zapisniku i čini njegov sastavni dio

**Točka 3.**

**Predsjednik:** Pod ovom točkom imamo donošenje Odluke o određivanju pravnih osoba od interesa za sustav civilne zaštite na području Općine Gornja Rijeka. Za pojašnjenje ove točke bih molio općinskog načelnika.

**Darko Fištrović:** Radi se o odluci koju moramo donijeti temeljem zakona civilnoj zaštiti, Na odluku je suglasnost dalo ravnateljstvo civilne zaštite.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 7 glasova „ZA“ donijelo

**ODLUKU**

**o određivanju pravnih osoba od interesa za sustav civilne zaštite na području**

**Općine Gornja Rijeka**

Odluka se prilaže ovom zapisniku i čini njegov sastavni dio

**Točka 4.**

**Darko Fištrović:** Zahvalio bih se svim vijećnicima i predsjedniku vijeća na suradnji u protekle četiri godine te zaželio sreću svima koji će se kandidirati i za naredni mandat.

**Stjepan Borjan:** Također upućujem zahvalu svim vijećnicima na kontinuiranom radu tijekom protekle četiri godine te načelniku i djelatnicima Jedinstvenog upravnog odijela.

**Andreja Bogdan:** Zahvaljujem u ime djelatnika Jedinstvenog upravnog odjela vijećnicima na korektnoj suradnji, u ovom mandatu je obrađeno preko 360 točaka dnevnog reda. Želim dobre rezultate svima koji kreću u izbor za novi mandat te se nadam da će novi saziv Općinskog vijeća bude barem približno konstruktivan i kvalitetan kao ovaj.

**Franjo Šturbek:** Također zahvaljujem svim vijećnicima i načelniku na korektnoj suradnji, a posebno djelatnicima Jedinstvenog upravnog odjela. Ja se više neću kandidirati, a želja mi je da se u rad općine uključi više mladih.

**Jadranko Jambrec:** Također zahvaljujem svim vijećnicima, načelniku i djelatnicima Jedinstvenog upravnog odjela. Ukoliko je bilo i povišenih tonova to nije bilo u lošoj namjeri te suradnju u proteklom mandatu ocjenjujem kao korektnu.

**Mario Antolić:** Također zahvaljujem svim vijećnicima, načelniku i djelatnicima Jedinstvenog upravnog odjela. Meni je ovo bio prvi mandat, učio sam od vas koji ste bili iskusniji te se nadam da sam doprinio dobrobiti općine svojim radom.

**Valent Šatvar:** Također zahvaljujem svim vijećnicima, načelniku i djelatnicima Jedinstvenog upravnog odjela. Meni je također ovo bio prvi mandat i bilo mi je ugodno raditi.

**Tomislav Švogor:** Također zahvaljujem svima, meni je ovo drugi mandat i bilo mi je ugodno raditi, a kako će biti dalje vidjeti ćemo.

**Vesna Nemčić**: Sve je već rečeno, također zahvaljujem svim vijećnicima, načelniku i djelatnicima Jedinstvenog upravnog odjela. Ovo je moj drugi mandat, svima koji se natječu za idući mandat želim puno sreće.

**Predsjednik:** Ima li još kakvih pitanja? Konstatiram da je današnja sjednica Općinskog vijeća Općine Gornja Rijeka završena.

Završeno u 19,10 sati.

**Zapisničar: Predsjednik:**

Andreja Bogdan Stjepan Borjan